KORT NYT FRA DANMARK

Danmark forsøger at vippe Amsterdam af pinden som verdens bedste cykelby, men ifølge forsker Jonas Larsen er der lidt vej endnu, før vi er super gode. Det skriver Roskilde Universitets forskningsmagasin Rubrik.

Siden 2012 har Jonas Larsen sammen med andre forskere studeret cykelkulturen i forskellige storbyer.

»Der er lidt sådan en selvfedme omkring, at København er en fantastisk cykelby. Godt nok har vi mange cykelstier, men for eksempel er parkeringsforholdene meget dårlige. Der er meget få cykelstativer – og typen er også ret dårlig,« siger Jonas Larsen, der er lektor og forskningsleder ved Institut for Miljø, Samfund og Rumlig Forandring ved Roskilde Universitet.

Annonce:

Hvis det stod til ham, så skulle samfundet taget cyklisterne mere alvorligt, hvis flere skal træde op i pedalerne.

»Jeg kunne godt tænke mig, at cykler blev taget ligeså alvorligt som biler. Lidt polemisk kan man sige, at cykelstier er en katastrofe. Bare ordet sti - hvem gider at have en smal sti? Jeg vil have en vej. Veje for cykler, hvor der plads til mangfoldigheden af cyklister, til at køre i forskellige tempi og føle sig sikker,« siger han.

Læs også:

Hurtige cyklister lever længere

Ny teknologi revolutionerer cykel-gadgets

Cyklen bryder barrierer ned

Ovenstående er udvalgt og resumeret af Videnskab.dk, men redaktionen har ikke udført selvstændig research. Gå til den oprindelige kilde for flere detaljer.

aml